Goulc'han Kervella - Wikipedia

# Goulc'han Kervella

### Diwar Wikipedia, an holloueziadur digor

Ul leurenner, ur c'homedian, ur rener strollad c'hoariva ha ur saver pezhioù-c'hoari ha romantoù eo Goulc'han Kervella ganet d'ar 4 a viz Gouere 1951 e Plougerne en ur familh a vezhinaerien. Gant e strollad c'hoariva "Ar Vro Bagan" o deus graet berzh an arvestoù brezhonek ha gallek diskouezet da viliadoù a dud.

Kregiñ a reas gant e studioù medisin e 1969 ha kas a reas un dezenn da-benn diwar-benn "ar medisinerezh el lennegezh vrezhonek en XIXvet hag XXvet kantved". D'ar memes koulz e oa krog da vezañ troet gant ar c'hoariva hag en doa kemeret perzh e[[Strollad ar Vro Bagan], un oaled evit ar re yaouank] ha chomet eo e rener. E 1982 e reas e soñj mont war ar vicher komedian.

Skrivet ha savet en deus meur a bezh-c'hoari e galleg hag e brezhoneg ha kaset en deus ur pezh-mell labour evit brudañ ar c'hoariva er skolioù. Awenet eo gant istor Bro-Leon, he zud vrudet, he zud minut hag sevenadur, pouez ar relijion enni. Skrivet en deus levrioù ivez evel ur buhezskrid, danevelloù ha romantoù

Kemer perzh e buhez e gornad a ra Goulc'han Kervella. Bet eo bet eil maer Plougerne etre 1983 ha 2001 ha prezidant mirdi ar vezhinerien.

Roet eo bet kolier an erminig dezhañ e 1998.

## [kemmañ] Oberoù G. Kervella

### [kemmañ] C'hoariva

- Ma c'helljen-me kanañ laouen, emB. gant Al Liamm, nn 245
- Buhez Mikael an Nobletz
- Liberta
- Ar Basion vras
- Gwerzh ar vezhinerien

### [kemmañ] Skridoù all

- Laenneg medisin. Al Liamm, tezenn medisin war buhez Laenneg.
- Lara. Al Liamm, 1989, teskad danevelloù.
- Ar chase. Al Liamm, 1980, romant.
- Brezel ar rigadell. Al Liamm, romant.
- E vrennigenn ziwezhañ, Al Liamm, romant.
- Yann-Vari Perrot:istor ur pezh-c'hoari, Al Lanv. Pezh-c'hoari kenaozet gant Strollad ar Vro Bagan.

Oberennoù all zo bet embannet gant Emgleo Breiz.

Adtapet diwar "http://br.wikipedia.org../../../g/o/u/Goulc%27han_Kervella_55d7.html"

Rummadoù ar bajenn: Tud | Bro Bagan | Skrivagner | Tud dibar Breizh | Emsav Breizh | Lennegezh Breizh

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Français